Dartmoor
<s>Dartmoor je brdovita pustopoljina na zapadu Countya Devon, u regiji Jugoistočna Engleska.</s>

<s>Jedan dio Dartmoora površine 945 km², zajedno sa šumama je - 1951. proglašen nacionalnom parkom.</s>

<s>Karakteristike</s>

<s>Dartmoor se proteže u smjeru sjever-jug na nekih 37 km i oko 32 km u smjeru istok-zapad.</s>

<s>Sastoji se od plitkih močvarnih dolina i granitne visoravani, a glavna vegetacija je vrijesak.</s><s>Najviša brda na visoravni su Yes Tor (619 m) i High Willhays (621 m).</s>

<s>Najniža točka Dartmoora je Doghole Bridge koji leži na 24 nadmorske visine.</s>

<s>Dartmoor je bio kraljevska šuma još od saksonskih vremena; od 1337. centralni dio Dartmoora pripada Vojvodstvu Cornwall.</s>

<s>Čak osam rijeka, među njima Dart, Teign i Avon, izvire na vlažnoj visoravni, veći dio tih voda koristi se za opskrbu gradova Devona.</s>

<s>Teren Dartmoora koristi se kao pašnjak za divlje ponije, ovce i goveda, ima nešto kamenoloma granita, a iskapa se i kaolin.</s><s>Danas se sve više koristi kao rekreaciona zona za turiste.</s>

<s>Po Dartmooru postoji nekoliko naselja, najveće je Princetown, osnovan 1806. kao servisno naselje za susjedni Zatvor Dartmoor, koji je izgrađen za francuske zarobljenike iz Napoleonskih ratova.</s><s>Od 1850. on je glavni engleskki zatvorski centar za teže prekršitelje.</s>

<s>Pitoreskna divljina Dartmoora poslužila je kao inspiracija za brojne engleske popularne romane, među inima je najpoznatiji Baskervilski pas kog je napisao Arthur Conan Doyle.</s>

<s>Izvori</s>

<s>Vanjske veze</s>

<s>Službene stranice parka</s>

<s>Nacionalni parkovi u Engleskoj
Geografija Engleske
Devon</s>

